ปัญญา นิรันดร์กุล
ในปี พ.ศ. 2532 ปัญญาร่วมกับ ประภาส ชลศรานนท์ นักคิดนักเขียนที่มีผลงานมากมายทางด้านเพลง หนังสือ และโทรทัศน์ ก่อตั้ง "บริษัท เวิร์คพอยท์ เอ็นเทอร์เทนเมนท์ จำกัด" () เพื่อผลิตรายการโทรทัศน์ และละครโทรทัศน์ โดยรายการแรกของบริษัทคือ "เวทีทอง" และ ในปีต่อมาคือ รายการชิงร้อย ชิงล้าน ผลงานรายการ และละครของเวิร์คพอยท์ ได้สร้างชื่อเสียงโด่งดังแก่บริษัทเป็นอย่างมาก
แฟนพันธุ์แท้ 2000
แฟนพันธุ์แท้ 2000 เป็นรายการโทรทัศน์ไทยผลิตโดย เวิร์คพอยท์ เอ็นเทอร์เทนเมนท์ ออกอากาศ ทุกวันศุกร์ เวลา 22:20–23:30 นาฬิกา ทางสถานีวิทยุโทรทัศน์กองทัพบก ช่อง 5 ออกอากาศครั้งแรกเมื่อวันที่ 1 กันยายน พ.ศ. 2543 แต่ที่จริงแล้วรายการแฟนพันธุ์แท้เคยออกอากาศเมื่อ 18 สิงหาคม พ.ศ. 2543 ในตอน สายัณห์ สัญญา โดยแฟนพันธุ์แท้ในตอนนั้นใช้ชื่อว่า "แฟนพันธุ์แท้ สกูป" เป็นแนวทอล์คโชว์ผสมเกมโชว์ โดยมีศัลย์ อิทธิสุขนันท์และ โหน่ง ชะชะช่า เป็นพิธีกร ซึ่งถือเป็นการเปิดตัวครั้งแรกของรายการแฟนพันธุ์แท้ ก่อนที่จะออกอากาศจริงในอีก 2 สัปดาห์